22. jaanuaril 1558. a. ületasid Ivan IV vasalliks hakanud endise Kaasani khaani Šig-Alei (õigemini Šahh-Ali) juhtiud venelaste ja tatarlaste väesalgad Liivimaa piiri ning asusid rüüstama. Peamiselt laastati Tartu piiskopkonda ja Virumaad. Linnuseid vallutada ei üritatud, tegemist oli puhtalt rüüsteretkega. Veebruaris pöördusid venelaste salgad tagasi. Johann Renneri kroonika andmetel sooritasid kohalikud ordukäsknikud väikeseid vastu-retki ka Vene piiri taha.